Kryeqyteti amerikan dhe përdorimi i marihuanës 
Uashingtoni synon dekriminalizmin e përdorimit të marihuanës. Nëse kjo miratohet, qyteti do t’u bashkohej 17 shteteve me ligje të ngjashme
Pasi shtetet Kolorado dhe Uashington legalizuan përdorimin e marihuanës edhe për përdorim jo-mjekësor, edhe shtete e qytete të tjera në mbarë vendin, kanë filluar t’i rishikojnë ligjet e tyre mbi marihuanën. Disa po përkulen ndaj presionit politik për legalizimin e plotë të marihuanës, që sipas një ankete të kohëve të fundit gëzon një mbështetje të fortë nga shumica e amerikanëve. Ndërkohë, kryeqyteti amerikan, Uashingtoni ka ndërmarrë një hap tjetër për të mos e quajtur më krim përdorimin e marihuanës. Nëse arrihet kjo, ky qytet do t’u bashkohet 17 shteteve me ligje të ngjashme. Këshilli i qytetit të Uashingtonit ka përgatitur një ligj për dekriminalizimin e marihuanës. Miratimi do të ndryshojë ligjin e dënimit aktualisht me gjobë 1 mijë dollarë dhe burg deri gjashtë muaj, në një gjobë të vogël prej 25 dollarësh. Por përdorimi i saj në publik do të jetë i dënueshëm me ligj. Anëtari i këshillit të qytetit David Grosso. Anëtarja e këshillit Yvete Alexander ishte e vetmja kundërshtare në votimin paraprak. Ajo druhet se ligji do ta kthente Uashingtonin në një treg të rëndësishëm droge. Mbështetësit argumentojnë se dekriminalizimi do të ulte koston për organet e rendit dhe do t’u jepte fund dallimeve racore të theksuara në një raport nga Unioni i Lirive Civile, që mbron të drejtat civile të amerikanëve. Raporti ve në dukje se njerëzit me ngjyrë ka të ngjarë të arrestohen tetë herë më shumë për marihuanë në Uashington, madje edhe pse përdorimi i saj, është më i madh në disa komunitete të bardha. Avokati Paul Zuckerberg ka mbrojtur të akuzuarit për marihuanë për 28 vjet rrjesht. Mbështetësit e dekriminalizimit thonë se dallimet raciale, përsa u përket arrestimeve, janë problem mbarëkombëtar dhe kërcënojnë të njollosin me një të kaluar kriminale një brez të tërë afrikano-amerikanësh. Bill Piper është me Aleancën për Politikat e Drogës, që kërkon reforma. Kryetari i Këshillit të Qytetit, Phil Mendelson, votoi pro propozimit për dikriminalizimin, por mendon se pabarazia raciale është argumet i gabuar për të ndryshuar ligjin. Propozimi do të votohet edhe një herë nga këshilli i qytetit para se t’i paraqitet Kryetarit të Bashkisë Vincent Gray. Më pas duhet miratuar nga Kogresi i cili i mbikëqyr ligjet në kryeqytetin amerikan.